Virðulegi forseti . Það hlýtur engu að síður að hafa verið frumforsenda allra sem skrifuðu undir samkomulagið að ekki yrði gengið á áunnin réttindi , ekki satt ? Hvað tímalengdina varðar skal ég ekki segja . Eins og ég skil samkomulagið og hef lesið það í gegn eru það ekki áhyggjur sem eru viðraðar þar . Ég held að við ættum að hlusta á aðila samkomulagsins . Þeir hafa kvartað yfir því að í öllum viðræðum og í samkomulaginu sé talað um sjóðfélaga , en í frumvarpinu sem kom fram í haust er allt í einu farið að tala um virka greiðendur . Nú er búið að setja inn aldursmörk . Mig langar að spyrja hv. þingmann aftur hvort ég skildi hann rétt af því að hv. þingmaður sagði í máli sínu … ( Forseti hringir . ) Er klukkan biluð ? Telur hv. þingmaður að þessi samtök hafi rangt fyrir sér þegar þau segja að þetta sé ekki í samræmi við samkomulagið ? ( Forseti ( BÁ ) : Forseti vekur athygli á því að þar sem þrír hv. þingmenn veittu andsvör við ræðu hv. 9. þm. Norðaust . varð að stytta ræðutíma í síðara andsvari og síðara svari . )